PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2009/ZK/3/1/066	Bratislava, 18. december 2009 

	Protimonopolný úrad Slovenskej republiky, odbor koncentrácií v správnom konaní číslo 0029/OK/2009 začatom dňa 22. 09. 2009 na základe oznámenia koncentrácie podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom Ing. Jánom Molnárom, bytom Brestovská 168/52, 066 01 Humenné, zastúpeným JUDr. Tomášom Illešom, so sídlom Zombova 45, 040 23 Košice, vo veci koncentrácie podnikateľov Ing. Jána Molnára, bytom Brestovská 168/52, 066 01 Humenné a CHEMOL, s.r.o., so sídlom Mierová 62, 066 01 Humenné, IČO: 44 911 271. 

	rozhodol

podľa § 32 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že konanie vo veci koncentrácie podľa § 9 ods. 1 písm. b) v spojení § 9 ods. 4 písm. b)  zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov spočívajúcej v získaní priamej výlučnej kontroly podnikateľa Ing. Jána Molnára, bytom Brestovská 168/52, 066 01 nad podnikom podnikateľa CHEMOL, s.r.o., so sídlom Mierová 62, 066 01 Humenné na základe Zmluvy o budúcej zmluve o prevode obchodného podielu zo dňa                      03. septembra 2009 uzatvorenej medzi Ing. Jánom Molnárom, bytom Brestovská 168/52, 066 01 Humenné a Bc. Jánom Molnárom, bytom Brestovská 168/52, 066 01 Humenné dňa 03. 09. 2009  z a s t a v u j e, pretože účastník konania vzal svoj návrh na začatie konania späť.   

Odôvodnenie:

	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 22. 09. 2009 listom zaevidovaným pod číslom 3410/2009 prostredníctvom splnomocneného právneho zástupcu JUDr. Tomáša Illeša,  so sídlom Zombova 45, 040 23 Košice (ďalej len „právny zástupca“), doručené oznámenie koncentrácie podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady                      č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), spočívajúcej v získaní priamej výlučnej kontroly podnikateľa Ing. Jána Molnára, bytom Brestovská 168/52, 066 01 Humenné (ďalej len „Ing. Ján Molnár “) nad podnikom podnikateľa CHEMOL, s.r.o., so sídlom Mierová 62, 066 01 Humenné, IČO: 44 911 271  (ďalej len „CHEMOL“) na základe Zmluvy o budúcej zmluve o prevode obchodného podielu zo dňa 03. 09. 2009 uzatvorenej medzi Ing. Jánom Molnárom a Bc. Jánom Molnárom, bytom Brestovská 168/52, 066 01 Humenné (ďalej len „Bc. Ján Molnár“), (ďalej len „Oznámenie koncentrácie“).

 	Na základe predmetného Oznámenia koncentrácie začalo dňa 22. 09. 2009 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov správne konanie vo veci koncentrácie podnikateľov Ing. Ján Molnár a Chemol, o čom úrad listom č. 3687/PMÚ SR/2009 zo dňa 12. 10. 2009 informoval oznamovateľa koncentrácie Ing. Jána Molnára prostredníctvom právneho zástupcu.

	Nakoľko oznámenie koncentrácie neobsahovalo všetky náležitosti podľa § 10 ods. 12 zákona a vyhlášky Protimonopolného úradu Slovenskej republiky č. 204/2009 Z. z., ktorou sa ustanovujú podrobnosti o náležitostiach oznámenia koncentrácie (ďalej len „vyhláška“), úrad súčasne vyššie uvedeným listom zo dňa 12. 10. 2009 prostredníctvom právneho zástupcu vyzval oznamovateľa koncentrácie na jeho doplnenie a upozornil ho na znenie § 11 zákona, podľa ktorého lehota na vydanie rozhodnutia začne plynúť odo dňa nasledujúceho po dni úplného oznámenia koncentrácie podľa § 10 ods. 12 zákona v nadväznosti na vyhlášku. 

Podnikateľ Ing. Ján Molnár, prostredníctvom právneho zástupcu listom zaevidovaným úradom pod č. 4621/2009 zo dňa 11.12.2009 a listom zaevidovaným úradom pod č. 4645/2009 zo dňa 15.12.2009, vzal svoj návrh na začatie konania späť. 

Obsahom predmetných listov, ktorými podnikateľ Ing. Ján Molnár prostredníctvom právneho zástupcu vzal svoj návrh na začatie konania späť, je skutočnosť, že podnikateľ Ing. Ján Molnár a podnikateľ Chemol sa dohodli na zrušení Zmluvy o budúcej zmluve o prevode obchodného podielu, na základe ktorej mal Ing. Ján Molnár získať 100% obchodný podiel v podniku podnikateľa Chemol. 

Predmetnú skutočnosť účastník správneho konania Ing. Ján Molnár preukázal Dohodou o zrušení Zmluvy o budúcej zmluve o prevode obchodného podielu uzatvorenej dňa 27.11.2009 medzi Bc. Jánom Molnárom a Ing. Jánom Molnárom. 

Záver

Podľa § 32 ods. 1 písm. b) zákona úrad  môže konanie rozhodnutím zastaviť, ak účastník konania vzal svoj návrh na začatie konania späť. 

Úrad berúc do úvahy všetky uvedené skutočnosti, vychádzajúc pritom z citovaných ustanovení zákona rozhodol tak, ako je uvedené vo výrokovej časti tohto rozhodnutia.

Poučenie:	

	Podľa ustanovenia § 34 ods. 1 zákona v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia.
Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie nie je preskúmateľné súdom. 

                                                                                              Ing. Dušan Valo
                                                                                    riaditeľ odboru koncentrácií

Rozhodnutie sa doručuje:

JUDr. Tomáš Illeš
advokát
Zombova 45
040 23 Košice